พอดีมีอาการเจ็บคอ ระคายเคืองคอเหมือนจะมีเสมหะแต่ก็ไม่มีครับ ไม่มีอาการไอ ไม่มีไข้และไม่มีน้ำมูกยกเว้นเช้าๆตื่นมามีน้ำมูกใสๆแล้วก็จามนิดหน่อยครับ แล้วก็มีอาการร้อนในที่ลิ้น อยากสอบถามว่าเป็นอะไรครับ ต้องไปหามั้ยครับ? หรือแค่กินยาแก้ทั่วไปครับ? *ไม่ได้ไปที่คนเยอะใดๆและไม่ได้กลับมาจากต่างประเทศด้วยครับ
สวัสดีค่ะ อาการเจ็บระคายคอดังกล่าวมานั้น อาจจะยังไม่ได้สัมพันธ์หรือจำเพาะเจาะจงกับเชื้อโควิด 19 ที่น่าจะเป็นกังวลอยู่โดยการติดเชื้อดังกล่าวนั้น ควรได้รับการยืนยันด้วยการนำสารคัดหลั่งจากจมูกหรือคอไปตรวจหาเชื้อ แพทย์จะทำในรายที่เสี่ยงมากเช่นมีไข้สูงเกิน 37.5 องศา มีอาการทางระบบทางเดินหายใจชัดเจนเช่นไอแห้งๆ หรือมีเสมหะก็ได้ เจ็บคอ น้ำมูก คัดจมูก และมีประวัติเดินทางไปต่างประเทศหรือในที่ชุมชน หรือมีประวัติสัมผัสผู้ป่วยที่เป็นโดยตรงเบื้องต้นแนะนำการพักผ่อนให้เพียงพอ ดื่มน้ำมากๆ รับประทานยาแก้เจ็บคอได้ อาจจะยังเป็นเชื้อจากไข้หวัดหรือเชื้อแบคทีเรีย แต่หากไม่ดีขึ้น เริ่มมีไข้ ไอมาก เจ็บคอจนกินได้น้อย ควรจะรีบไปพบแพทย์